BASES REGULADORAS PARA A CONCESIÓN DE AXUDAS PARA A INSTALACIÓN DE ASCENSORES, MELLORA DA ACCESIBILIDADE E ELIMINACIÓN DE BARREIRAS ARQUITECTÓNICAS EN EDIFICIOS RESIDENCIAIS COLECTIVOS EXISTENTES. EXPEDIENTE 1829/433
ADMINISTRACIÓN LOCAL — Municipal — Vigo (Subvencións, 22/06/2016)

O Consello da Xerencia Municipal de Urbanismo do Concello de Vigo, en sesión ordinaria de 1 de xuño de 2016, acordou aprobar as bases reguladoras da concesión de axudas para a instalación de ascensores, mellora da accesiblidade e eliminación de barreiras arquitectónicas en edificios residenciais colectivos existentes, así como os seus Anexos, dispoñendo a súa publicación no Boletín Oficial da Provincia. Contra este acordo poderá interpoñerse, potestativamente, recurso de reposición ante esta Administración municipal no prazo dun mes, ou recurso contencioso-administrativo ante o Xulgado Contencioso-Administrativo no prazo de dous meses, ámbolos dous prazos, contados a partir do día seguinte á publicación no BOP. Esta convocatoria, realizada pola Xerencia Municipal de Urbanismo do Concello de Vigo, ten por obxecto regular a concesión de subvencións coa finalidade de fomentar a mellora da accesibilidade e eliminación de barreiras arquitectónicas nas edificacións residenciais colectivas existentes no termo municipal de Vigo, mediante a entrega, a fondo perdido, dunha axuda económica ós propietarios, que cumprindo os requisitos desta convocatoria, promovan e executen ou teñan executado durante o exercicio 2016, actuacións de primeira instalación de ascensores, ramplas, plataformas elevadoras, varandas ou calquera outras obras ou instalacións que teñan por finalidade salvar os desniveis existentes entre a beirarrúa e o portal ou entre este e o ascensor, así como, dos descansos de entrada ás diferentes vivenda que integran o inmoble ou que, en xeral, supoñan unha mellora efectiva da accesibilidade ou a eliminación de barreiras en escaleiras e vestíbulos. O procedemento para a concesión destas axudas tramitarase en réxime de concorrencia competitiva que, de conformidade co art.22.1 da Lei 38/2003, de 17 de novembro, Xeral de Subvencións (en adiante, LXS), é o procedemento ordinario de concesión de subvencións, e de acordo cos principios de publicidade, transparencia, obxectividade, igualdade e non discriminación, eficacia e eficiencia na asignación e utilización dos recursos públicos. a) Poderán obter a consideración de beneficiarios destas axudas as persoas físicas ou xurídicas que teñan a condición de propietarios do inmoble, tanto sexan comunidades de propietarios en réxime de propiedade horizontal, mancomunidades ou agrupacións de comunidades, legalmente constituídas, así como, agrupacións de propietarios ou propietarios únicos de edificios de vivendas, nas que se cumpran os requisitos desta convocatoria, que promovan e executen ou teñan executado no exercicio 2016 as actuacións obxecto de fomento. b) Así, poderán obter a condición de beneficiarios as persoas ou entidades que se encontren na situación que fundamenta a concesión da subvención ou nas que concorran as circunstancias previstas nas bases reguladoras e na convocatoria, e que non incorran en ningunha das incompatibilidades e/ou prohibicións previstas no art.13.2 da LXS. c) No caso de comunidades de propietarios ou mancomunidades/ agrupacións de comunidades legalmente constituídas, deberase acreditar coa solicitude que se encontran debidamente constituídas, conforme ós artigos 2 e 5 da Lei 49/1960, do 21 de xullo, de Propiedade Horizontal (LPH) e demais normativa que lle resulte de aplicación. d) Cando se trata de comunidade de propietarios “de feito”, é dicir, agrupacións de propietarios non constituídas en réxime propiedade horizontal ou propietarios únicos de edificacións de vivendas, así como, doutras entidades que carezan de personalidade xurídica, deberá facerse constar, tanto na solicitude como na resolución, os compromisos de execución asumidos por cada un dos membros da agrupación no proxecto total, así como, o importe da subvención a aplicar para cada un deles, que tamén terán a consideración de beneficiarios. Deberá nomearse un representante ou apoderado único da agrupación, con poderes bastantes para cumprir as obrigas que, como beneficiario, lle corresponden á agrupación na actuación fronte á Administración. Non poderá disolverse a agrupación ata transcorrido o prazo de prescrición previsto nos arts 35 da Lei 9/2007, de 13 de xuño, de subvencións de Galicia (en adiante, LSG) e 65 da LXS. e) Debe terse presente que a estas comunidades, cando reúnan os requisitos establecidos no art.396 do CC, porén non teren outorgado o título constitutivo de propiedade horizontal, rexeranse polas disposicións da LPH no relativo ó réxime xurídico da propiedade, das súas partes privativas e elementos comúns, así como, en canto a dereitos e obrigas recíprocas dos comuneiros. f) Requirirase acordo da Xunta de Propietarios, conforme ó réxime de acordos previsto no art.17.2 e 8 da LPH, no que se acorde a necesidade da instalación do ascensor ou a execución de calquera das obras ou actuacións subvencionadas, sempre que sexa tecnicamente posible, de xeito que se dean as condicións de seguridade estrutural e construtiva que garantan a viabilidade da intervención, se aprobe o proxecto de execución da instalación e/ou obras (IVE incluído), no caso da instalación de ascensor elaborado por empresa instaladora habilitada, no que se inclúa a forma de aboamento e as contías correspondentes a cada un dos copropietarios. Así mesmo, incluirá o acordo de solicitar a esta Xerencia Municipal de Urbanismo a subvención que pola presente se regula. Isto, sen prexuízo do carácter obrigatorio sen necesidade de acordo previo, no caso de actuacións impostas polas Administracións Públicas ou a instancia de particulares con arranxo á Lei 15/1995, de 30 de maio, sobre límites de dominio sobre inmobles para eliminar barreiras arquitectónicas ás persoas con discapacidade, previsto no art.10.1. b) da LPH. g) A formalización da solicitude polos interesados, implicará o seu sometemento voluntario ao cumprimento das condicións establecidas nestas bases, así como, ós demais requisitos previstos na normativa reguladora. Sen prexuízo do disposto, con carácter xeral, no art.14 da LXS, son obrigacións específicas dos beneficiarios destas subvencións as seguintes: a) Achegar, na forma e prazos establecidos nas presentes bases, a solicitude de subvención e demais documentación preceptiva. b) As actuacións obxecto de subvención deberán acomodarse á normativa urbanística de aplicación no momento de acometerse as obras de que se trate, debendo estar en posesión do preceptivo título habilitante ou licenza municipal de obras, previos os informes sectoriais e/ou autorizacións necesarias, de ser o caso. c) Executar a actuación que fundamente a concesión da subvención. d) Xustificar ante o órgano concedinte o cumprimento dos requisitos e condicións, así como, a realización da actuación e cumprimento da finalidade que determinou a concesión e goce da subvención, na forma e prazos previstos na convocatoria. e) Facilitar ós técnicos e inspectores da XMU o acceso á edificación na que se executan as obras e actuacións a subvencionar, para a supervisión, seguimento, control e, en xeral, actuacións de comprobación, incluído o control financeiro, que poidan realizar os órganos de control competentes, debendo o/a beneficiaria/a aportar canta documentación e información lle sexa requirida ao efecto. f) Conservar os documentos xustificativos da aplicación dos fondos recibidos, en tanto poidan ser obxecto de actuacións de comprobación e control. g) Tan pronto como se coñeza e, en todo caso, con anterioridade á xustificación da aplicación dada ós fondos percibidos, comunicarase ó órgano concedinte a obtención doutras axudas, subvencións ou recursos que financien a actuación subvencionada. h) Tanto con anterioridade a ditarse proposta de resolución de concesión, como previo o pagamento, deberán acreditar que se encontran ó corrente no cumprimento das súas obrigas tributarias, no ámbito estatal, autonómico e local, e fronte á Seguridade Social. A vixencia das certificacións acreditativas será de seis meses a contar dende a data de expedición (art.23.3 RLXS). i) Dar a adecuada publicidade do carácter público da financiamento da actuación ou inversión, mediante a colocación, en lugar visible do edificio, de cartel promocional (art.18.3 LXS). j) Responder da veracidade da información e autenticidade da documentación achegadas. k) A Comunidade de Propietarios/agrupación non poderá disolverse ata transcorrido o prazo de prescrición dos artigos 35 da LSG e 65 da LXS. l) Proceder ó reintegro dos fondos percibidos nos supostos contemplado no art.37 da LXS. m) Sen prexuízo da percepción desta e doutras axudas compatibles para a mesma finalidade, o custe total de execución do proxecto non subvencionado asumirao o/a beneficiario/o con recursos económicos propios. a) A edificación na que se executen as obras debe atoparse en solo clasificado como urbano e a actuación subvencionada ser permisible conforme á normativa urbanística vixente aplicable. b) Pola situación da edificación (PEEC, Casco Vello, Bouzas) ou réxime de protección ó que está suxeito, o outorgamento da licenza municipal pode estar supeditado a previa autorización autonómica que, se ben é solicitado por esta Xerencia con motivo da tramitación da correspondente licenza, ben pode ser solicitado directamente polos interesados. c) Debe tratarse de edificacións residenciais colectivas, con unha altura superior a dous andares (excluído a planta baixa), cunha antigüidade superior a 20 anos, que carezan de ascensor ou que precisen obras de accesibilidade e/ou eliminación de barreiras arquitectónicas. d) As edificacións estarán destinadas nun mínimo dun 80% da superficie útil a uso residencial, excluído do cómputo a planta baixa cando non se destine a uso de vivenda e as superficies baixo rasante. e) De conformidade coa disposición transitoria segunda do RDL 7/2015, de 30 de outubro, polo que se aproba o Texto Refundido da Lei de Solo e Rehabilitación Urbana (TRLSRU), os edificios cuxos titulares pretendan acollerse a axudas públicas para acometer obras de accesibilidade están obrigados a dispor do Informe de Avaliación dos Edificios regulado no seu art.29, con anterioridade á formalización da petición da correspondente axuda. f) A edificación en cuestión non debe ter incoado ningún expediente de protección ou restauración da legalidade urbanística nin tratarse de edificacións ruinosas declaradas así mediante resolución firme conforme á lexislación vixente ou respecto das que exista en trámite expediente contraditorio de ruína. c) Declarase que non existe contenda ou litixio xudicial por mor da titularidade do inmoble * En xeral, de conformidade co art.31.1 da LXS, considéranse gastos subvencionables, aqueles que, sen dúbida, respondan á natureza da actividade subvencionada, sexan estritamente necesarios e se realicen no prazo establecido nestas bases reguladoras. Aos efectos desta subvención, terán a consideración de gastos subvencionables os orzamentados, realizados e efectivamente aboados entre o 1 de xaneiro de 2016 e a data límite que se fixa para achegar a documentación xustificativa (15 de novembro), na que deberán estar operativos e verificables, que se revelen obxectivamente necesarios e teñan acomodo nalgunha das seguintes actuacións en materia de accesibilidade que se realicen en edificacións residenciais colectivas que cumpran as condicións previstas na base primeira: a) Primeira instalación de ascensores, salvaescaleiras, plataformas elevadoras, ramplas ou calquera outro dispositivo de accesibilidade, incluídos os adaptados ás necesidades de persoas con discapacidade sensorial b) Instalación de elementos de apoio, como grúas ou aparellos análogos, que faciliten o acceso e uso por persoas con discapacidade a elementos comúns da edificación c) Instalación de elementos de información e aviso, luminoso e sonoro, que facilite a orientación no usos de ascensores e escaleiras d) A obra civil de baixada a ‘cota 0’ precisa para a substitución de ascensor e) Calquera outra instalación de elementos e/ou obras que sirvan para salvar o desnivel existente ata o portal e entre este e o ascensor -peldaños, escalóns.—e, en xeral, contribúan a salvar as barreiras arquitectónicas en escaleiras e vestíbulos f) Honorarios profesionais, custo de redacción de proxectos, informes técnicos e certificados, que sexan preceptivos, así como, gastos derivados da tramitación administrativa, sempre que todos eles estean debidamente xustificados g) En xeral, consideraranse subvencionables os custos de equipamentos, materiais, obra civil, man de obra e os impostos indirectos asociados a obra e posta en servizo do ascensor, de maneira que quede operativo * Se por causa non imputable ó solicitante da axuda, ou por ser precisa autorización autonómica previa, a obtención da licenza municipal se demorase, de xeito que resultase materialmente imposible executar as obras e/ou instalacións e xustificar o gasto no prazo establecido ao efecto dentro do exercicio orzamentario vixente, será subvencionable unicamente o custo da redacción da documentación técnica preceptiva, sen prexuízo da facultade desta Administración de esixir, conforme á lei, o reintegro das contías aboadas se as actuacións subvencionadas non se executan finalmente. Porén, o custe de execución material das obras, na porcentaxe que se estableza no se momento, poderá ser obxecto de subvención na convocatoria de axudas para esta finalidade que se leve a cabo con cargo o vindeiro exercicio orzamentario, sempre que as obras se finalicen durante a súa vixencia. Non así, ningún outro gasto indirecto aínda que sexa distinto ó subvencionado na presente convocatoria. * Non serán subvencionables, de ningún xeito: * Enténdese por gasto realizado o que foi efectivamente aboado con anterioridade á finalización do período de xustificación fixado nas bases. * O custo de adquisición dos gastos subvencionables en ningún caso poderá ser superior ó valor de mercado. * Se o beneficiario os aboa efectivamente, os tributos son gasto subvencionable, non considerándose como tales os impostos indirectos cando sexan susceptibles de recuperación ou compensación, nin os impostos persoais sobre a renda. * Gastos notariais e rexistrais directamente relacionados cos proxectos subvencionados que sexan indispensables para a adecuada preparación ou execución dos mesmos. * Non se considerarán gastos subvencionables os gastos e custos financeiros derivados do investimento. * De ser o caso, os traballos deberán realizarse por empresa instaladora autorizada de acordo coa lexislación vixente en materia de accesibilidade. *Os conceptos incluídos en facturas que non correspondan, sen dúbida, aos identificados como subvencionables, non terán esta consideración. Segundo o art.3.2 da Ordenanza Fiscal reguladora do Imposto sobre Construcións, Instalacións e Obras (Ordenanza nº 5), “gozarán dunha bonificación do 95% na cota do Impostos, de conformidade co art.103.2 do RDL 2/2004, as construcións, instalacións e obras realizadas sobre edificacións existentes, que sexan declaradas de especial interese ou utilidade pública, por iren destinadas ou implicar a eliminación de barreiras arquitectónicas”, na forma e termos que indica este precepto. A bonificación será do 75% cando as construcións, instalacións e obras se executaran en edificacións incluídas nos Plans Especiais de Protección e Reforma Interior de Bouzas e Casco Vello, así como nos edificios catalogados do PEEC e nas Áreas de Rehabilitación Integral de Santa Clara (Cabral) e Coia. A declaración de interese ou utilidade municipal realizarase nos termos previsto no art.3.5 da Ordenanza. Pola súa parte, de conformidade co art.5.3 da Ordenanza Fiscal reguladora dos dereitos e taxas polas licenzas para construcións, obras e instalacións e outros servizos urbanísticos (Ordenanza 50), gozan dunha bonificación do 75% das taxas relativas a obras de reforma incluídas nos plans especiais de Reforma Interior de Bouzas e Casco Vello e edificios catalogados do PEEC. Prevese que a bonificación sexa do 100% para Bens de Interese Cultural nos termos que determina a Lei 25/85 de Patrimonio Histórico Español. Estas bonificacións quedarán sen efecto se as obras non se axustan ao proxecto presentado e aprobado. A contía total destinada para estas axudas, que se convocan en réxime de concorrencia competitiva e que terán o carácter de subvención a fondo perdido, é, para o vixente exercicio orzamentario orzamento (2016), de 49.818 € (corenta e nove mil oitocentos dezaoito euros), que se fará efectiva con cargo á aplicación orzamentaria 1510.7800000, incluída no capítulo VII (“Transferencia de capital”), denominada “Axudas accesibilidade nos edificios”, do orzamento do Organismo Autónomo Xerencia Municipal de Urbanismo do Concello de Vigo. En calquera caso, a aprobación da presente convocatoria queda condicionada á existencia de crédito suficiente e adecuado. * Coa finalidade de colaborar parcialmente no financiamento do custo das instalacións e/ou obras obxecto de subvención, a Xerencia Municipal de Urbanismo aboará aos beneficiarios unha axuda económica, a fondo perdido, equivalente a: * Con independencia da contía subvencionada por esta e, no seu caso, por outras entidades públicas ou privadas, os beneficiarios deberán acreditar a súa capacidade económica para facer fronte ó custo total da actuación, mediante a achega da acta de aprobación do orzamento de gastos e ingresos para o ano 2016, ou, no seu defecto, da correspondente derrama, no caso de comunidades ou mancomunidade de propietarios legalmente constituídas, ou do documento de compromiso de execución asumido por cada un dos membros da agrupación ou do propietario único, no caso caso. * O importe da subvención, en ningún caso, poderá ser de tal contía que, illada ou en concorrencia con outras subvencións ou axudas, supere o custe da actuación subvencionada. * A concesión da subvención non xerará, por si mesma, ningún dereito á percepción da mesma en futuras convocatorias. * Non se admitirán solicitudes de abonos a conta ou anticipos de cantidades concedidas en concepto de subvención. O prazo para a presentación de solicitudes, información e documentación complementaria preceptiva será de UN MES, que se computará, de conformidade co art.48 da LRXAP e PAC, a partir do día seguinte á publicación do extracto da convocatoria no Boletín Oficial da Provincia de Pontevedra, por conduto da BDNS, sen prexuízo da súa publicación na web oficial do Concello de Vigo (www.vigo.org). As solicitudes, en modelos normalizado aprobados ao efecto, poderán achegarse no Rexistro da Xerencia Municipal de Urbanismo, ben presencialmente, ou ben mediante presentación telemática na ‘Carpeta Cidadá’ da Sede Electrónica da web oficial do Concello de Vigo (sede. vigo. org), dándose de alta ou accedendo mediante certificado electrónico dixital, así como, en calquera dos rexistros ou oficinal previstos no art.38.4 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común (LRXAP e PAC), dirixidas á Xerencia Municipal de Urbanismo do Concello de Vigo. En caso de presentarse a solicitude na Oficina de Correos, deberá facerse en sobre aberto co obxecto de que a instancia sexa datada e selada polo funcionario de Correos antes de ser certificada.1) As solicitudes de subvención achegaranse, debidamente cumprimentadas, nos modelos normalizados de solicitude aprobados con estas bases, que estarán dispoñibles na páxina web deste Concello (www.vigo.org) e no Servizo de Información desta Xerencia Municipal de Urbanismo. Os solicitantes deberán achegar necesariamente: a) Anexo I “Solicitude”, que incluirá a seguinte información: b) Anexo II “Información complementaria solicitude”, no que se debe reflectir necesariamente: c) “Proxecto de actuación”, que inclúa a xustificación da necesidade de acometer as correspondentes instalacións e/ou obras, finalidade que se pretende acadar. De estar incluída esta xustificación no proxecto de obras achegado coa solicitude de licenza, deberá indicarse dita circunstancia. d) En relación coa CP/ agrupación de propietarios/ propietario único solicitante, fotocopias de: e) En relación coa edificación: f) Orzamento de execución das obras elaborado pola empresa executora, detallado e desglosado por conceptos -traballos, materiais, man de obra.-, aprobado pola Xunta de Propietarios ou agrupación de de propietarios e coincidente co reflectido no proxecto e/ou memoria técnica que preceptivamente deben acompañar á solicitude de licenza ou comunicación previa, respectivamente.2) A presentación de solicitudes implicará a aceptación expresa do acatamento ás bases reguladoras.3) O solicitante poderá acollerse ao dereito a non presentar documentos que obren en poder da Administración convocante, sempre que se faga constar a data, o órgano ou a dependencia na que foron presentados, ou, no seu caso, o número de expediente ou procedemento no que se fixeron valer.4) O organismo autónomo convocante poderá requirir canta outra documentación considere precisa para acreditar o cumprimento dos requisitos para participar na convocatoria, verificar ou completar datos e/ou informacións facilitadas polos solicitantes, para unha mellor avaliación das solicitudes achegadas.5) En calquera momento anterior á resolución do procedemento de subvencións, a interesada poderá desistir da súa solicitude, desistimento que se aceptará de plano pola Administración concedinte, declarando concluso o procedemento correspondente, conforme aos arts.90 e 91 da LRXAP e PAC. O procedemento para a concesión de subvencións en réxime de concorrencia competitiva iníciase sempre de oficio, mediante convocatoria aprobada polo órgano competente (Consello da XMU), publicada na BDNS, que remitirá extracto da convocatoria ó BOP. Cada solicitude achegada xerará, no momento do seu rexistro, un número de expediente. Finalizado o prazo de presentación de solicitudes, pola Oficina de Rexistro da XMU, emitirase informe co resultado da convocatoria, no que se identificará o solicitante, data de achega da solicitude e número de expediente. O servizo responsable da convocatoria, revisará a documentación achegada. Se a solicitude non reúne os requisitos establecidos na convocatoria, requirirase ós interesados para que subsanen a falta ou acompañen os documentos preceptivos no prazo máximo e improrrogable de 10 días, co apercibimento de que, de non facelo, teráselle desistido da súa petición, previa resolución que se ditará nos termos previsto no art.42 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común (LRXAP e PAC), sen prexuízo, no seu caso, da declaración de caducidade e arquivo das actuacións, polo transcurso do prazo de tres meses de paralización da procedemento imputable ó interesado, de conformidade, respectivamente, cos arts.71.1 e 92 da Lei. Pola xefatura do Servizo, poderá dispoñerse a realización das oportunas comprobacións sobre a veracidade dos datos achegados polas entidades solicitantes, solicitar aclaracións e/ou datos complementarios, podendo pedir os informes que considere necesarios para a mellor valoración das solicitudes e resolución do expediente. A instrución do procedemento de concesión de subvencións correspóndelle a un/ha técnico/a de Administración Xeral da Xerencia Municipal de Urbanismo, que poderá realizar de oficio cantas actuacións estime necesarias para a determinación, coñecemento e comprobacións dos datos en virtude dos cales debe formularse a proposta de resolución, de acordo co art.24.2 da LXS. Cando se constate o incumprimento das condicións ou requisitos previstos nas bases reguladoras da convocatoria ou da normativa de aplicación, os correspondentes expedientes quedarán a disposición do órgano instrutor para que se formula proposta de resolución de inadmisión. Sen prexuízo da posibilidade de incorrer na comisión dunha infracción administrativa, a falsidade, ocultación ou alteración de datos, obstrución ou negativa ás actuacións de control e, en xeral, o falta de axuste ós termos da convocatoria, será causa de desestimación da solicitude. A avaliación das solicitudes de subvención, conforme aos criterios sinalados na Base 6ª, realizarase pola Comisión de Valoración, órgano colexiado constituído ao efecto e que terá a seguinte composición: O vicepresidenta da XMU, resolverá o nomeamento dos titulares e suplentes da referida Comisión. A Comisión poderá requirir a presenza ou solicitar o asesoramento de expertos sobre materias concretas se o considera conveniente. Nunha fase de preavaliación verificarase o cumprimento das condicións impostas para acadar a condición de entidades beneficiaras das subvencións. As solicitudes avaliaranse conforme á documentación achegada, no seu caso, ós informes emitidos, ás limitacións orzamentarias existentes e ós criterios de avaliación establecidos nas Bases. Se a Comisión de Valoración considera que algún dos datos ou documentos achegados polos solicitantes, presenta dúbidas ou erros susceptibles de emendar, requirirá á interesada para que, no prazo de 10 días, facilite a documentación ou información solicitada. De non atender ao requirimento, a Comisión proporá a denegación da subvención. Unha vez avaliadas as solicitudes achegadas, o órgano colexiado emitirá informe no que se concrete o resultado da avaliación. Á vista do expediente e do informe da Comisión de Avaliación, previa acumulación dos expedientes de solicitude de subvención nun único procedemento, o instrutor formulará proposta de resolución provisional ao órgano concedinte, debidamente motivada, que se notificará ós interesados outorgándolle un prazo de 10 días para achegar alegacións. Examinadas as alegacións aducidas polos interesados, formularase proposta de resolución definitiva que expresará a relación de solicitantes para os que se propón a concesión da subvención, contía, avaliación e criterios para a súa determinación. O expediente de concesión de subvencións conterá o informe o órgano instrutor no que conste que, da información que obra no seu poder, despréndese que os beneficiarios cumpren os requisitos necesarios para acceder ás subvencións. As propostas de resolución provisional e definitiva non crean ningún dereito a favor dos beneficiarios propostos fronte a Administración mentres non se lle teña notificado a resolución da concesión. Corresponde ó Consello da Xerencia Municipal de Urbanismo, no prazo de TRES MESES, que se computará a partir da publicación do extracto desta convocatoria no BOP, a resolución motivada do procedemento que conterá a relación de solicitantes aos que se lle concede a subvención, facendo constar, expresamente, a desestimación do resto de solicitudes. No caso de comunidades de propiedades ou mancomunidades legalmente constituídas a subvención outorgarase á entidade constituída como tal e identificada con un número de CIF. No caso de agrupacións de propietarios non constituídas legalmente, á subvención outorgarase individualmente a cada copropietario solicitante, en proporción ó compromiso asumido no custo total das obras e instalacións, en función da súa cota de participación no inmoble. A suma das subvencións individuais non superará en ningún caso o límite máximo fixado por edificación. Sen prexuízo deste outorgamento individual, o aboamento farase nunha única conta bancaria, creada ó efectos polo copropietarios. A resolución do procedemento poderá notificarse ás/ós beneficiarios, ou ben, por tratarse dun acto integrante dun procedemento de concorrencia competitiva, substituírse dita notificación pola publicación no BOP, conforme ao art.59.6. b) da Lei 30/1992, de 26 de novembro, de RXAP e PAC, sen prexuízo da comunicación das subvencións concedidas á BDNS e a súa publicación no Portal de Transparencia existente páxina web (www.vigo.org) e no taboleiro de anuncios da XMU. O vencemento do prazo máximo sen terse notificada a resolución expresa, lexitima aos interesados para entender desestimada por silencio administrativo a solicitude de concesión de subvención, sen prexuízo do disposto no art.43.3. b) la Lei 30/1992 ao respecto. Contra a resolución de concesión de subvención e demais resolucións administrativas que se adopten na súa execución e, en xeral, contra as presentes bases reguladoras, poderá interpoñerse, potestativamente, recurso de reposición ante o Consello da Xerencia Municipal de Urbanismo no prazo dun mes, ou directamente recurso contencioso-administrativo ante o correspondente Xulgado do Contencioso-Administrativo de Vigo no prazo de dous meses. Se se interpón o primeiro, non poderá interpoñerse recurso contencioso-administrativo ata que se resolva expresamente ou se produza a desestimación presunta do recurso de reposición interposto. En todos os casos, os prazos contáranse a partir do día seguinte ó da notificación, publicación ou desestimación do recurso de reposición interposto. En calquera momento anterior á resolución do procedemento de subvención, as/os interesadas/os poderán desistir das súas solicitudes, desistimento que será aceptado de plano pola administración concedinte, declarando concluso o correspondente procedemento. Debidamente estudadas as solicitudes achegadas, procederase á desestimación daquelas que: A desestimación das solicitudes farase constar expresamente na resolución que poña fin ao procedemento. A concesión destas axudas atenderá a criterios obxectivos e tramitarase en réxime de concorrencia competitiva, tendo sempre como límite a dispoñibilidade orzamentaria da Xerencia Municipal de Urbanismo destinada para tal fin no presente exercicio. Neste senso, levarase a cabo a comparación das solicitudes presentadas a fin de establecer unha prelación entre as mesmas, de acordo cos criterios de valoración que se indican, adxudicándose as axudas proporcionalmente á puntuación obtida, co límite máximo total de 100 puntos e dentro do crédito dispoñible: 1.—Antigüidade da edificación. Sen prexuízo da documentación acreditativa achegada polos interesados, a Administración convocante consultará nos arquivos municipais a data de primeira ocupación do inmoble ou cédula de habitabilidade. Ata un máximo de 25 puntos: 2.—Número de andares, partindo do mínimo esixible para tomar parte da presente convocatoria. Ata un máximo de 10 puntos: 3.—Número de vivendas ocupadas, con independencia do réxime de ocupación (propiedade ou arrendamento). Ata un máximo de 10 puntos: 4.—Accesibilidade de residentes. As dificultades engadidas que teñen determinados colectivos antes a existencia de barreiras arquitectónicas nos seus lugares de residencia, fai necesario ofrecerlle unha maior protección que redunde na mellora das súas condicións de accesibilidade. Ata un máximo de 30 puntos. Cando nun mesmo residente concorreran discapacidade ou mobilidade reducida e situación de dependencia, a puntuación será única de 10 puntos.5.—Orzamento. Terase en conta o esforzo económico realizado pola propiedade, de xeito que, aquelas actuacións que supoñen un investimento superior a 12.000 €, terán unha puntuación adicional de 10 puntos.6.—Catalogación. Existen edificacións situadas en zonas urbanas ou barrios concretos que, polas súas características, están suxeitos a un determinado nivel de protección, que os fan merecedores dunha especial consideración. Ata un máximo de 15 puntos. Estas axudas serán compatibles con outras subvencións ou axudas para a mesma finalidade, procedentes de calquera outra administración ou de entes públicos ou privados, nacionais, da Unión Europea ou organismos internacionais. As/o/s beneficiarias/o/s deberá/n comunicar ó centro xestor a obtención doutras subvencións, axudas, ingresos ou recursos que financien a actuación subvencionada. Esta comunicación deberá efectuarse no momento en que se coñeza e, en todo caso, no momento da xustificación da subvención outorgada. En calquera caso, o importe total da subvención ou subvencións recibidas non poderá superar o custo da actuación subvencionada, en cuxo caso, procederase na forma prevista no artigo 34 do RD 887/2006, de 21 de xuño, polo que se aproba o Regulamento da Lei 38/2003, 17 de novembro, Xeral de Subvencións (RLXS). As/o/s beneficiarias/o/s das subvencións quedan obrigadas/o/s a xustificar documentalmente o cumprimento das condicións impostas e da aplicación dos fondos recibidos. O prazo máximo para achegar a xustificación e o 15 de novembro de 2016. Noutro caso, perderase o dereito a percibir a axuda. A conta xustificativa que se rende ante o órgano concedinte da subvención, constitúe un acto obrigatorio do beneficiario e consiste na xustificación do gasto realizado, baixo responsabilidade do declarante, mediante os xustificantes directos do mesmo. Tratarase de facturas e demais documentos de valor probatorio equivalente, con validez no tráfico xurídico mercantil ou con eficacia administrativa, que permitan acreditar o cumprimento do obxecto da subvención pública. Os lugares de presentación da conta xustificativa serán os mesmos previstos para a presentación das solicitudes. A conta xustificativa das subvencións outorgadas conterá a seguinte documentación e información: a) Anexos III. A) y III. B) “Xustificación- Solicitude aboamento”: Solicitudes de aboamento de subvención debidamente cumprimentadas, respectivamente, segundo se trate de CCPP/MMPP legalmente constituídas ou agrupacións de propietarios/propietario único, nas que que se deberá consignar: b) Anexo IV “Información complementaria Xustificación”, no que se debe reflectir, necesariamente: c) Anexo V “Memoria de actuación”, na que deberá figurar, a descrición da actuación realizada, con indicación do seu axuste total ou parcial ó proxecto achegado coa solicitude, sinalando, no seu caso, as desviacións, finalidade da actuación e grado de cumprimento, colectivos especialmente beneficiados, duración das obras e data de finalización, financiamento, rexistro fotográfico e/ou audiovisual da actuación realizada, en todo caso, para as executadas con posterioridade á presentación das solicitudes de subvencións, mesmas. d) Unha memoria económica dos gastos realizados, polo miúdo, conforme ao Anexo VI, na que se relacionarán, de forma numerada e correlativa, os gastos efectuados, con identificación do emisor/traballador, concepto dos gastos, CIF/NIF do emisor/traballador, nº documento xustificativo, data do documento, Base factura/nómina, no seu caso, IVE/IRPF, e importe total que se imputa á subvención, riscando cun “x” diante do documento cuxo orixinal se achega, e reflectindo a suma total dos gastos xustificados e a suma total dos documentos orixinais achegados. Terase presente que deben xustificarse gastos por importe igual ou superior ao proxecto que serviu de base para a concesión da subvención, e achegarse orixinais por importe igual ou superior á subvención concedida. e) A xustificación deberá facerse con documentos orixinais pola parte subvencionada e con copias de facturas, ou certificación/declaración expedida por órgano ou persoa competente, polo resto do orzamento. Se poderá substituír a presentación de copias de facturas polo gasto do proxecto ou actuación non subvencionada pola presentación dun balance que abranga a totalidade do gasto ou por unha certificación expedida por representante legal na que se acredite que o programa ou actividade que foi obxecto da subvención foi executado na súa totalidade, indicando a contía do seu custo total. Dos documentos xustificativos relacionados, achegaranse orixinais que deben cubrir, como mínimo, o importe da subvención concedida, e ordenados correlativamente segundo o número de orde asignado na relación numerada. f) A beneficiaria acreditará estar ao corrente no seu cumprimento coas obrigas tributarias (administracións estatal, autonómica e local) e coa Tesourería Xeral da Seguridade Social, mediante a presentación dos correspondentes certificados. Porén, non será necesario presentar novas certificacións ao respecto, se as obrantes no expediente de concesión, seguen vixentes conforme ao art.23.3 do RLXS. Non será preciso achegar os certificados de estar ao corrente coas obrigas tributarias fronte á Axencia Estatal de Administración Tributaria, así como, fronte a Tesourería Xeral da Seguridade Social, se a/o/s interesa/o/s autorizou/aron, expresamente, ao Concello de Vigo para a súa expedición por medios telemáticos ou informáticos. Cando a contía subvencionada sexa inferior a 3.000 euros, admitirase a acreditación simplificada de ditas circunstancias mediante declaración responsable (art.31.7. f LSG) En todo caso, o servizo xestor comprobará de oficio que as entidades solicitantes das subvencións están ao corrente no cumprimento das obrigas tributarias co Concello de Vigo. g) Resolución de outorgamento de licenza municipal de obras ou comunicación previa de obras maiores, ou, no seu defecto, indicación do correspondente número de expediente que permita a comprobación por parte da Administración concedinte. Agás no suposto de imposibilidade de execución das obras e/ou instalacións por causas non imputables á/ó solicitante da axuda, achegarase certificado de finalización de obras redactado por técnico competente, no que se reflicta o adecuado cumprimento da lexislación en materia de accesibilidade e supresión de barreiras arquitectónicas, así como, o axuste das obras ou actuacións realizadas ó proxecto autorizado coa resolución de licenza. De ser o caso, achegarase certificación de instalador. h) Cando o importe do gasto subvencionable supere a contía de 50.000 euros establecida no RDL 3/2011 polo que se aproba o Texto Refundido da Lei de Contratos do Sector Público -TRLCSP- para o contrato menor de obras, as tres ofertas económicas de diferentes provedores que, previa a contratación do compromiso para a obra, debe ter solicitado o beneficiario, agás que, polas súas especiais características, non exista no mercado un número suficiente de entidades que as realicen ou que o gasto se tivera realizado con anterioridade á subvención. A elección entre as ofertas presentadas, que deberán achegarse na xustificación ou, no seu caso, na solicitude da subvención, realizarase conforme aos criterios de eficiencia e economía, deben xustificarse expresamente a elección (Anexo IV) cando non recaia na oferta económica mais ventaxosa. Non serán esixibles cando os gastos en obras se tiveran realizado durante o ano 2016 pero con anterioridade á solicitude desta subvención. i) Acreditar a difusión pública da colaboración municipal, mediante reportaxe fotográfica que deixe constancia da inserción, en lugar preferente, de cartel informativo, que conteña o logotipo do Concello de Vigo- Xerencia Municipal de Urbanismo, que acredite a colaboración no financiamento da actuación realizada. A tal efecto aprobase o Anexo VII. j) comunicar o número de conta corrente da Comunidade de Propietarios ou propietario/os á que transferir a importe subvención, mediante a presentación de certificación código internacional de conta bancaria (IBAN) da entidade correspondente. k) para o caso de que a beneficiaria/os declare/n ter recibido outras subvencións para a mesma finalidade procedente de calquera das administracións públicas ou entidades públicas ou privadas, nacionais ou internacionais, deberá achegar fotocopia compulsada da resolución de concesión das mesmas. En aplicación do disposto na Lei 19/2013, de 9 de decembro, de transparencia, acceso á información pública e bo goberno, e para garantir o dereito dos cidadás a coñecer todas as subvencións convocadas en cada momento, contribuíndo os principios de publicidade e transparencia, de conformidade co establecido no artigo 20.8 apartados a) e b) da LXS, rexerá o seguinte réxime de publicidade: • O texto da convocatoria, unha vez aprobada polo órgano competente, e o seu extracto, subministrarase á Base de Datos Nacional de Subvencións (BDNS), para que esta lle de traslado ó BOP de Pontevedra do correspondente extracto da convocatoria para a súa publicación. A eficacia da convocatoria queda supeditada á publicación do seu extracto no diario oficial, que determinará o inicio do cómputo do prazo para a presentación de solicitudes. • As Bases reguladoras publicaranse no BOP de Pontevedra. • Esta convocatoria, as súas bases reguladoras e modelos normalizados de solicitudes publicaranse, así mesmo, na páxina web do Concello de Vigo (www.vigo.org), tanto no Portal de Transparencia como na Sede Electrónica “Convocatorias e subvencións”. Tamén estarán a disposición de calquera interesado na Oficina de Información da Xerencia Municipal de Urbanismo. A Administración concedinte remitirá á BDNS ás subvencións concedidas con indicación da convocatoria, o programa e crédito orzamentario ó que se imputan, beneficiario, cantidade concedido e obxecto ou finalidade da concesión con expresión dos distintos programas ou proxectos subvencionados. O tratamento de datos de carácter persoal so poderá efectuarse se é preciso para a satisfacción do interese lexítimo perseguido polo responsable do tratamento ou polo/s terceiro/s ós que se comuniquen os datos, sempre que non prevaleza o intereses ou os dereitos é liberdades fundamentais do interesado que requiran de protección (art.1.1 Directiva 95/46/CE). Todas as axudas concedidas publicaranse no páxina web www.vigo.org (Portal de Transparencia e Sede Electrónica), no Taboleiro de Edictos da Xerencia Municipal de Urbanismo, sen prexuízo da notificación individual e/ou, de ser o caso, publicación no BOP. As/os beneficiarios das subvencións obxecto desta convocatoria deberán dar adecuada publicidade do carácter público do financiamento, mediante a colocación, en lugar visible, na edificación na que se leven a cabo as actuacións, dun cartel informativo tamaño A3, coa indicación de resultar beneficiarias/os de subvención na convocatoria de “Axudas para a instalación de ascensores, mellora da accesibilidade e eliminación de barreiras arquitectónicas en edificios residenciais colectivos preexistentes” realizada pola Xerencia Municipal de Urbanismo do Concello de Vigo, conforme ó modelo oficial aprobado ao efecto por este organismo, que estará a disposición da/os beneficiarias/as na Oficina de Información da Xerencia Municipal de Urbanismo (Anexo VII). No caso de ser incompleta ou defectuosa a documentación achegada, concederase a entidade beneficiaria un prazo improrrogable de 10 días hábiles para a súa emenda ou entrega, transcorridos os cales, sen atender ao requirimento, teranse por desistidos da súa petición previa resolución ditada nos termos previstos no art.42 da Lei 30/1992, de 26 de novembro de Réxime Xurídico das Administracións Públicas e do Procedemento Administrativo Común, sen prexuízo, no seu caso, da declaración de caducidade e o arquivo das actuacións polo transcurso de tres meses sen retomar a tramitación en caso de paralización do procedemento por causa imputable ao interesado, conforme aos artigos 71 e 92, respectivamente, da referida Lei. Á vista da documentación xustificativa achegada, o servizo xestor será o encargado do seguimento e estudio da execución da actuación subvencionada, así como, de informar sobre a adecuada xustificación da subvención, mediante a emisión dun informe que se incorporará ao expediente, no que se poña de manifesto expresamente o total ou parcial cumprimento do obxecto da subvención ou aquelas circunstancias que imposibiliten a aprobación da xustificación, dando lugar, segundo o caso, a súa estimación, desestimación, desistimento ou caducidade da solicitude de aboamento. No caso de renuncia resolverase a súa aceptación. Comprobarase que se xustifican os gastos polo concepto e importe orzamentado. Os gastos subvencionados teñen carácter finalista, non se admite compensación ou substitución por outros conceptos ou importes diferentes aos consignados na solicitude de subvención As/O/s beneficiarias/o/s deberá/n facilitar toda a información e documentación que, que en relación aos expediente de subvencións, lle sexa requirida polo correspondente servizo xestor da Xerencia Municipal de Urbanismo, así como, pola Intervención Municipal, Tribunal de Contas e Consello de Contas no exercicio das súas funcións de fiscalización e control do destino das subvencións. Así mesmo, o servizo xestor poderá facer as indagacións pertinentes para o esclarecemento das dúbidas xurdidas en relación a calquera documento xustificativo achegado. O aboamento das subvencións efectuarase mediante transferencia bancaria, unha vez comprobada a debida xustificación. No caso de agrupación de propietarios non constituídos legalmente, deberán dispoñer dunha única conta bancaria de titularidade compartida, á que se transferiran as subvencións outorgada individualmente a cada un deles. Antes de proceder ao pago das subvencións, a entidade beneficiaria deberá acreditar estar ao corrente no pagamento das súas obrigas tributarias (estatal, autonómica e local) e fronte á Seguridade Social e non ser debedor por resolución de procedencia de reintegro, o que poderá realizar simplificadamente por medio dunha declaración responsable en aqueles supostos previsto no artigo 31.7 letras e) e f) da Lei 9/2007 de Subvencións de Galicia. Previo o aboamento, órgano concedinte verificará, así mesmo, a obtención pola beneficiaria/o doutras subvencións, axudas, ingresos ou recursos que financien a actuación subvencionada. Dará lugar á perda do dereito ao cobro da subvención e, porén, á súa revogación, o incumprimento por parte da/o/s beneficiaria/o/s da subvención, de calquera das obrigas previstas nestas bases e, en particular, de: O acordo do Consello da Xerencia Municipal de Urbanismo que determine a revogación total da subvención, adoptarase previa instrución do expediente, cuxo inicio se notificará á/ó/s interesada/o/s co conseguinte trámite de audiencia e prazo para formular alegacións, e no que deberá constar informe e proposta razoada do servizo xestor. No caso de que, por concorrencia de subvencións, a contía das axudas superen o custe da actuación subvencionada, procederá a redución ou minoración da subvención no exceso, ou, no seu caso, reintegro das cantidades percibidas indebidamente. Cando o incumprimento se traduza nunha diminución significativa das actuacións subvencionadas, traducible a termos económicos, en función do proxecto presentado e o seu presuposto, que non implique verdadeiro incumprimento do obxectivo ou condicións da subvención, procederá a aplicación da regra de proporcionalidade a efectos de perda do dereito ao cobro e conseguinte redución proporcional da contía da subvención. Para a determinación das causas de nulidade e anulabilidade do acordo de concesión das axudas e de reintegro das mesmas, estarase ao disposto no artigo 36 da LXS. En caso de incursión nun destes supostos, o órgano concedinte procederá a revisión de oficio ou, no seu caso, á declaración de lesividade e ulterior impugnación (art.102 e 103 LRXAP e PAC). A declaración xudicial ou administrativa de nulidade ou anulación leva consigo a obriga de devolver as cantidades percibidas, no seu caso. Non procede a revisión de oficio do acto de concesión de subvención cando concorra algunha das causas de reintegro previstas legalmente. Cando concorran causas de reintegro, conforme ó art.37 LXS, a entidade reintegrará as cantidades percibidas e a esixencia dos xuros de mora dende o aboamento da subvención ata a data na que se acorde a procedencia do reintegro, sen prexuízo da posibilidade de inhabilitación para a percepción de novas subvencións, así como, da esixencia doutras responsabilidades e exercicio de accións que procedan en dereito. Tal e como se indicou na Base 2ª.1, se por causa non imputable ó solicitante da axuda, ou por ser precisa autorización autonómica previa, a obtención da licenza municipal se demorase, de xeito que resultase materialmente imposible executar as obras e/ou instalacións e xustificar o gasto nos prazos establecido ao efecto dentro do exercicio orzamentario vixente, se subvenciona unicamente o custo da redacción da documentación técnica preceptiva, esta Administración poderá esixir, conforme á lei, o reintegro das contías aboadas se as actuacións subvencionadas non se executan finalmente. En canto ó ás infraccións e sancións en que poidan incorrer as/o/s beneficiarias/o/s destas axudas e o procedemento para a súa imposición, estarase ao disposto no Título IV da Lei 38/2003, de 17 de novembro, Xeral de Subvencións e RD 887/2006, de 21 de xullo, polo que se aproba o seu Regulamento nos seus preceptos básicos, ou, no seu caso, o título IV da Lei 9/2007, de 13 de xuño, de Subvención de Galicia, e o RD 1398/1993, de 4 de agosto, polo que aprobou o Regulamento de Procedemento para o exercicio da potestade sancionadora. Será de aplicación en canto ó réxime de prescrición, o establecido nos arts.35 da LSG e 65 da LXS. A/O/s beneficiaria/o/s poderán renunciar expresamente á subvención concedida, renuncia que será aceptada de plano polo Administración concedinte, declarando concluso o/s procedemento/s correspondente/s, de conformidade cos artigos 90 e 91 da Lei 30/1992, de RXAP e PAC. A renuncia realizarase no Anexo VIII, aprobado como modelo normalizado con estas bases. A non presentación da/s correspondente/s renuncia/s cando proceda, determinará a imposibilidade de concorrer á convocatoria de subvencións desta Xerencia Municipal de Urbanismo no vindeiro exercicio orzamentario. Os datos das entidades solicitantes e os dos seus representantes serán incorporados aos ficheiros municipais. A finalidade da súa recollida é a instrución do procedemento para a concesión das subvencións obxecto das presentes bases reguladoras, a práctica das publicacións, comunicacións e notificacións de obrigado cumprimento, o seguimento e comprobación da actividade subvencionada e demais actuacións previstas na normativa reguladora das subvencións, en orden á conclusión do proceso de subvencións, polo que a súa achega é obrigatoria. Os referidos datos serán tratados e protexidos de acordo co previsto na Lei 15/1999, do 13 de decembro, de Protección de Datos de Carácter Persoal, sendo responsable do seu tratamento o correspondente Servizo xestor da Xerencia Municipal de Urbanismo, responsable da tramitación e resolución desta convocatoria. As/o/s beneficiaria/o/s poderán exercer os dereitos de acceso, rectificación, cancelación e oposición ante a Xerencia Municipal de Urbanismo. Esta convocatoria de subvencións rexerase polas súas Bases reguladoras, pola Lei 38/2003 do 17 de novembro, xeral de subvencións e o RD 887/2006, de 21 de xuño, polo que se aprobou o seu regulamento, nos seus preceptos básicos; a lexislación básica do estado en materia de réxime local, a Lei 9/2007, de 13 de xuño de subvencións de Galicia, os preceptos non básicos da Lei 38/2003 e do RD 887/2006, polas Bases de Execución do vixente orzamento municipal, as restantes normas de dereito administrativo e, no seu defecto, as normas de dereito privado. Estas Bases terán vixencia a partir do día seguinte á publicación, por conduto da BDNS, do extracto da convocatoria no BOP de Pontevedra, con efectos dende o 01/01/2016. Vigo, 9 de xuño 2016.—A vicepresidenta, Mª José Caride Estévez.